ddrg/super_eurlex huggingface dataset:
ΚΑΝΟΝΙΣΜΟΣ (ΕΚ) αριθ. 1953/96 ΤΟΥ ΣΥΜΒΟΥΛΙΟΥ της 7ης Οκτωβρίου 1996 για τροποποίηση του κανονισμού (ΕΚ) αριθ. 3079/95 για την κατανομή, για το 1996, των ποσοστώσεων αλιείας της Κοινότητας στα ύδατα της Γροιλανδίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,

την πρόταση της Επιτροπής,

Εκτιμώντας:

ότι ο κανονισμός (ΕΚ) αριθ. 3079/95 (2) θέσπισε για το 1996 την κοινοτική αλιευτική ποσότητα καπελάνου στα ύδατα της Γροιλανδίας με βάση ένα προσωρινό TAC 7

ότι στο μεταξύ χρειάστηκε να αναθεωρηθεί το εν λόγω TAC με συνέπεια την αύξηση του διαθέσιμου μεριδίου της Κοινότητας 7

ότι συνεπώς πρέπει να τροποποιηθεί ο κανονισμός (ΕΚ) αριθ. 3079/95,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα Ι του κανονισμού (ΕΚ) αριθ. 3079/65 του Συμβουλίου, το σημείο το οποίο αφορά τον καπελάνο πρέπει να τροποποιηθεί όπως αναφέρεται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 7 Οκτωβρίου 1996.

Για το Συμβούλιο

Ο Πρόεδρος

P. RABBITTE

(1) ΕΕ αριθ. L 389 της 31. 12. 1992, σ. 1 7 κανονισμός όπως τροποποιήθηκε από την πράξη προσχώρησης του 1994.

(2) ΕΕ αριθ. L 330 της 30. 12. 1995, σ. 64.

ΠΑΡΑΡΤΗΜΑ

«Κατανομή των αλιευτικών ποσοστώσεων της Κοινότητας στα ύδατα της Γροιλανδίας για το 1996

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1852/96 ΤΟΥ ΣΥΜΒΟΥΛΙΟΥ της 24ης Σεπτεμβρίου 1996 για την τροποποίηση του κανονισμού (ΕΚ) αριθ. 3089/95 του Συμβουλίου για την κατανομή, για το 1996, ορισμένων ποσοστώσεων αλιείας μεταξύ των κρατών μελών για τα σκάφη που αλιεύουν στα ύδατα της Πολωνίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος αλιείας και υδατοκαλλιέργειας (1), και ιδίως το άρθρο 8 παράγραφος 4,

την πρόταση της Επιτροπής,

Εκτιμώντας:

ότι, σύμφωνα με το άρθρο 124 της πράξης προσχώρησης του 1994, η διαχείριση των αλιευτικών συμφωνιών που συνήψε το Βασίλειο της Σουηδίας με τρίτες χώρες εξασφαλίζεται από την Κοινότητα 7

ότι με τον κανονισμό (ΕΚ) αριθ. 3089/95 (2) κατανέμονται, για το 1996, ορισμένες ποσοστώσεις αλιευμάτων μεταξύ των κρατών μελών για σκάφη που αλιεύουν στα πολωνικά ύδατα 7

ότι, σύμφωνα με τη διαδικασία που προβλέπεται στο άρθρο ΙΙΙ της αλιευτικής συμφωνίας, της 1ης Φεβρουαρίου 1978, μεταξύ του Βασιλείου της Σουηδίας και της Δημοκρατίας της Πολωνίας, η Κοινότητα διεξήγαγε περαιτέρω διαβουλεύσεις όσον αφορά τα αμοιβαία αλιευτικά τους δικαιώματα για το 1996 7 ότι αυτές οι διαβουλεύσεις κατέληξαν στη χορήγηση 150 τόνων γάδου στην Κοινότητα 7

ότι, προκειμένου να εξασφαλισθεί η αποτελεσματική διαχείριση των διαθέσιμων αλιευτικών δυνατοτήτων στα πολωνικά ύδατα, θα πρέπει να κατανεμηθούν μεταξύ των κρατών μελών ως ποσοστώσεις σύμφωνα με το άρθρο 8 του κανονισμού (ΕΟΚ) αριθ. 3760/92,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα του κανονισμού (ΕΚ) αριθ. 3089/95, ο πίνακας για την κατανομή κοινοτικών ποσοστώσεων αλιευμάτων στα ύδατα της Πολωνίας για το 1996 αντικαθίσταται από τον πίνακα που περιλαμβάνεται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Σεπτεμβρίου 1996.

Για το Συμβούλιο

Ο Πρόεδρος

E. FITZGERALD

(1) ΕΕ αριθ. L 389 της 31. 12. 1992, σ. 1 7 κανονισμός όπως τροποποιήθηκε από την πράξη προσχώρησης του 1994.

(2) ΕΕ αριθ. L 330 της 21. 12. 1995, σ. 106.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1889/96 ΤΗΣ ΕΠΙΤΡΟΠΗΣ της 30ής Σεπτεμβρίου 1996 για τον καθορισμό του επιπέδου του κατωφλίου παρέμβασης για τα μήλα για την περίοδο εμπορίας 1996/97

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1121/89 του Συμβουλίου, της 27ης Απριλίου 1989, για τον καθορισμό κατωφλίου παρέμβασης για τα μήλα και τα κουνουπίδια (1), όπως τροποποιήθηκε τελευταία από τον κανονισμό (ΕΚ) αριθ. 1327/95 (2), και ιδίως το άρθρο 3,

Εκτιμώντας:

ότι το άρθρο 1 του κανονισμού (ΕΟΚ) αριθ. 1121/89 καθορίζει τα κριτήρια καθορισμού του κατωφλίου παρέμβασης για τα μήλα 7 ότι εναπόκειται στην Επιτροπή να καθορίσει αυτό το κατώφλι παρέμβασης εφαρμόζοντας το μέσο όρο της παραγωγής που προορίζεται για τη νωπή κατανάλωση των πέντε τελευταίων περιόδων εμπορίας για τις οποίες υπάρχουν διαθέσιμα στοιχεία, τα ποσοστά που καθορίζονται στην παράγραφο 1 του εν λόγω άρθρου 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το κατώφλι παρέμβασης των μήλων για την περίοδο εμπορίας 1996/97 καθορίζεται σε 273 519 τόνους.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Σεπτεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 118 της 29. 4. 1989, σ. 21.

(2) ΕΕ αριθ. L 128 της 13. 6. 1995, σ. 8.
ΚΑΝΟΝΙΣΜΟΣ (ΕΚ) αριθ. 1570/96 ΤΗΣ ΕΠΙΤΡΟΠΗΣ της 30ής Ιουλίου 1996 για τη θέσπιση λεπτομερειών εφαρμογής του κανονισμού (ΕΚ) αριθ. 1452/96 του Συμβουλίου για τον καθορισμό συμπληρωματικής πριμοδότησης που καταβάλλεται στους παραγωγούς πρόβειου κρέατος μη μειονεκτικών περιοχών της Ιρλανδίας και του Ηνωμένου Βασιλείου όσον αφορά τη Βόρεια Ιρλανδία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1452/96 του Συμβουλίου, της 23ης Ιουλίου 1996, για τον καθορισμό συμπληρωματικής πριμοδότησης που καταβάλλεται στους παραγωγούς πρόβειου κρέατος μη μειονεκτικών περιοχών της Ιρλανδίας και του Ηνωμένου Βασιλείου όσον αφορά τη Βόρεια Ιρλανδία (1), και ιδίως το άρθρο 2,

Εκτιμώντας:

ότι ο κανονισμός (ΕΚ) αριθ. 1452/96 καθορίζει συμπληρωματική πριμοδότηση που καταβάλλεται στην Ιρλανδία και στη Βόρειο Ιρλανδία την περίοδο εμπορίας 1995, σύμφωνα με τους όρους που θεσπίστηκαν για τη χορήγηση της πριμοδότησης του 1995 στους παραγωγούς αιγοπροβείου κρέατος 7 ότι πρέπει να θεσπιστούν κανόνες για την εφαρμογή της εν λόγω πριμοδότησης 7 ότι στους κανόνες αυτούς θα πρέπει να αναφέρονται, συγκεκριμένα, οι ενδιαφερόμενοι παραγωγοί, η τελευταία προθεσμία πληρωμής και η εφαρμοζόμενη ισοτιμία 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αιγοπροβείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η πληρωμή της συμπληρωματικής πριμοδότησης που προβλέπεται στον κανονισμό (ΕΚ) αριθ. 1452/96 περιορίζεται στους παραγωγούς μη μειονεκτικών περιοχών της Ιρλανδίας και της Βόρειας Ιρλανδίας στους οποίους χορηγήθηκε πριμοδότηση για την περίοδο εμπορίας 1995 σύμφωνα με τις διατάξεις του άρθρου 5 του κανονισμού (ΕΟΚ) αριθ. 3013/89 του Συμβουλίου (2). Οι παραγωγοί που λαμβάνουν την ειδική ενίσχυση που προβλέπεται στον κανονισμό (ΕΟΚ) αριθ. 1323/90 του Συμβουλίου (3) για την περίοδο εμπορίας 1995, εξαιρούνται του πλεονεκτήματος της συμπληρωματικής πριμοδότησης.

2. Δεν καταβάλλεται καμμία προκαταβολή για την συμπληρωματική πριμοδότηση.

3. Η συμπληρωματική πριμοδότηση πρέπει να πληρωθεί πριν τις 15 Οκτωβρίου 1996.

4. Η εφαρμοζόμενη ισοτιμία είναι η αντιπροσωπευτική ισοτιμία που ισχύει την τελευταία ημέρα της περιόδου εμπορίας 1995.

5. Η Ιρλανδία και το Ηνωμένο Βασίλειο πληροφορούν την Επιτροπή το αργότερο μέχρι της 31 Δεκεμβρίου 1996 για τον αριθμό των συμπληρωματικών πριμοδοτήσεων για τις οποίες έχει καταβληθεί πληρωμή βάσει του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 187 της 26. 7. 1996, σ. 2.

(2) ΕΕ αριθ. L 289 της 7. 10. 1989, σ. 1.

(3) ΕΕ αριθ. L 132 της 23. 5. 1990, σ. 17.
ΚΑΝΟΝΙΣΜΟΣ (ΕΚ) αριθ. 1611/96 ΤΗΣ ΕΠΙΤΡΟΠΗΣ της 7ης Αυγούστου 1996 σχετικά με τη διακοπή της αλιείας κοινής γλώσσας από σκάφη που φέρουν τη σημαία του Βελγίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική (1), όπως τροποποιήθηκε από τον κανονισμό (ΕΚ) αριθ. 2870/95 (2), και ιδίως το άρθρο 21 παράγραφος 3,

Εκτιμώντας:

ότι ο κανονισμός (ΕΚ) αριθ. 3074/95 του Συμβουλίου, της 22ας Δεκεμβρίου 1995, περί καθορισμού, για ορισμένα ιχθυαποθέματα και ομάδες ιχθυαποθεμάτων, των συνολικών επιτρεπόμενων αλιευμάτων για το 1996 και ορισμένων όρων βάσει των οποίων μπορούν να αλιεύονται (3), όπως τροποποιήθηκε τελευταία από τον κανονισμό (ΕΚ) αριθ. 1088/96 (4), προβλέπει τις ποσοστώσεις κοινής γλώσσας για το 1996 7

ότι, προκειμένου να εξασφαλισθεί η συμμόρφωση προς τις διατάξεις σχετικά με τους ποσοτικούς περιορισμούς και τα αλιεύματα των αποθεμάτων που υπόκεινται σε ποσοστώσεις, είναι αναγκαίο για την Επιτροπή να ορίσει την ημερομηνία μέχρι την οποία τα αλιεύματα τα οποία πραγματοποιούνται από σκάφη που φέρουν τη σημαία κράτους μέλους, θεωρούνται ότι έχουν εξαντλήσει την ποσόστωση που έχει χορηγηθεί 7

ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα κοινής γλώσσας στα ύδατα των υποδιαιρέσεων CIEM VIII a, b από σκάφη που φέρουν τη σημαία του Βελγίου ή είναι νηολογημένα στο Βέλγιο έχουν εξαντλήσει το όριο των ποσοστώσεων που έχουν χορηγηθεί για το 1996 7 ότι το Βέλγιο απαγόρευσε την αλιεία του αποθέματος αυτού από τις 14 Ιουλίου 1996 7 ότι, κατά συνέπεια, είναι αναγκαίο να τηρηθεί η ημερομηνία αυτή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα αλιεύματα κοινής γλώσσας στα ύδατα των υποδιαιρέσεων CIEM VIII a, b από σκάφη που φέρουν τη σημαία του Βελγίου ή είναι νηολογημένα στο Βέλγιο θεωρούνται ότι έχουν εξαντλήσει την ποσόστωση που έχει χορηγηθεί στο Βέλγιο για το 1996.

Απαγορεύεται η αλιεία κοινής γλώσσας στα ύδατα των υποδιαιρέσεων CIEM VIII a, b από σκάφη που φέρουν τη σημαία του Βελγίου ή είναι νηολογημένα στο Βέλγιο, καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που έχει αλιευθεί από τα προαναφερθέντα σκάφη μετά από την ημερομηνία εφαρμογής του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 14 Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Αυγούστου 1996.

Για την Επιτροπή

Hans VAN DEN BROEK

Μέλος της Επιτροπής

(1) ΕΕ αριθ. L 261 της 20. 10. 1993, σ. 1.

(2) ΕΕ αριθ. L 301 της 14. 12. 1995, σ. 1.

(3) ΕΕ αριθ. L 330 της 30. 12. 1995, σ. 1.

(4) ΕΕ αριθ. L 144 της 18. 6. 1996, σ. 1.
ΚΑΝΟΝΙΣΜΟΣ (ΕΚ) αριθ. 1514/96 ΤΗΣ ΕΠΙΤΡΟΠΗΣ της 29ης Ιουλίου 1996 όσον αφορά τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων με προϊόντα του τομέα των μεταποιημένων οπωροκηπευτικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1601/92 του Συμβουλίου, της 15ης Ιουνίου 1992, όσον αφορά τα ειδικά μέτρα σχετικά με ορισμένα γεωργικά προϊόντα προς όφελος των Καναρίων Νήσων (1), όπως τροποποιήθηκε τελευταία από τον κανονισμό (ΕΚ) αριθ. 2537/95 της Επιτροπής (2), και ιδίως το άρθρο 3 παράγραφος 4,

Εκτιμώντας:

ότι, σύμφωνα με τα άρθρα 2 και 3 του κανονισμού (ΕΟΚ) αριθ. 1601/92, θα πρέπει να προσδιοριστούν, για τον τομέα των μεταποιημένων προϊόντων με βάση τα οπωροκηπευτικά, οι ποσότητες ορισμένων προϊόντων από τον ειδικό ισολογισμό εφοδιασμού τα οποία αντιστοιχούν στους κωδικούς ΣΟ 2007 99 και 2008 και τα οποία δικαιούνται απαλλαγής των δασμών κατά την εισαγωγή από τρίτες χώρες ή ενισχύσεων για τις αποστολές τις προερχόμενες από την υπόλοιπη Κοινότητα 7

ότι οι κοινές λεπτομέρειες εφαρμογής του καθεστώτος εφοδιασμού των Καναρίων Νήσων σε ορισμένα γεωργικά προϊόντα καθορίζονται με τον κανονισμό (ΕΚ) αριθ. 2790/94 της Επιτροπής (3), όπως τροποποιήθηκε από τον κανονισμό (ΕΚ) αριθ. 2883/94 (4) 7

ότι, σε εφαρμογή του κανονισμού (ΕΟΚ) αριθ. 1601/92, το καθεστώς εφοδιασμού εφαρμόζεται από την 1η Ιουλίου και πρέπει, συνεπώς, να προβλεφθεί η άμεση εφαρμογή των διατάξεων του παρόντος κανονισμού 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την εφαρμογή των άρθρων 2 και 3 του κανονισμού (ΕΟΚ) αριθ. 1601/92, οι ποσότητες των προβλέψεων για τον εφοδιασμό σε μεταποιημένα προϊόντα με βάση τα φρούτα που δικαιούνται απαλλαγής δασμών κατά την εισαγωγή με προέλευση τρίτες χώρες ή κοινοτικής ενισχύσεως καθορίζονται στο παράρτημα.

2. Με την επιφύλαξη αναθεώρησης των εν λόγω προβλέψεων, οι αντίστοιχες ποσότητες που ορίζονται για το ένα ή το άλλο από τα προϊόντα, που απαριθμούνται στο μέρος ΙΙ του παραρτήματος, μπορούν να υπερβληθούν, εντός του ορίου του 20 %, εφόσον τηρείται η συνολική ποσότητα.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 173 της 27. 6. 1992, σ. 13.

(2) ΕΕ αριθ. L 260 της 31. 10. 1995, σ. 10.

(3) ΕΕ αριθ. L 296 της 17. 11. 1994, σ. 23.

(4) ΕΕ αριθ. L 304 της 29. 11. 1994, σ. 18.

ΠΑΡΑΡΤΗΜΑ

Προβλεπόμενο ισοζύγιο εφοδιασμού των Καναρίων Νήσων με μεταποιημένα προϊόντα με βάση τα οπωροκηπευτικά για την περίοδο από 1ης Ιουλίου 1996 έως 30 Ιουνίου 1997

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1525/96 ΤΗΣ ΕΠΙΤΡΟΠΗΣ της 30ής Ιουλίου 1996 για τροποποίηση του κανονισμού (ΕΚ) αριθ. 3016/95 σχετικά με το άνοιγμα δασμολογικών ποσοστώσεων για το έτος 1996 για αιγοπρόβατα και πρόβειο και αίγειο κρέας που υπάγεται στους κωδικούς ΣΟ 0104 10 30, 0104 10 80, 0104 20 90 και 0204

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3383/94 του Συμβουλίου, της 19ης Δεκεμβρίου 1994, σχετικά με ορισμένες λεπτομέρειες εφαρμογής της ευρωπαϊκής συμφωνίας για την εγκαθίδρυση σύνδεσης μεταξύ της Ευρωπαϊκής Κοινότητας, αφενός, και της Δημοκρατίας της Βουλγαρίας, αφετέρου (1), και ιδίως το άρθρο 1,

Εκτιμώντας:

ότι το παράρτημα ΧΙΙΙα της ευρωπαϊκής συμφωνίας με τη Βουλγαρία (2) καθορίζει τις ποσότητες αιγοπροβάτων, προβείου και αιγείου κρέατος που δύνανται να εισαχθούν στα πλαίσια του προτιμησιακού καθεστώτος δασμολογικών ποσοστώσεων 7 ότι οι ποσοστώσεις αυτές ανοίχθηκαν, για το 1996, δυνάμει του κανονισμού (ΕΚ) αριθ. 3016/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1225/96 (4) 7

ότι η ευρωπαϊκή συμφωνία προβλέπει, επίσης, τη δυνατότητα μετατροπής εκ μέρους της Βουλγαρίας περιορισμένης ποσότητας εξαγωγών ζώντων ζώων σε εξαγωγές κρέατος 7 ότι η Βουλγαρία ζήτησε από την Κοινότητα να μετατρέψει 1 000 τόνους ζώντων ζώων εκφρασμένων σε βάρος σφάγιου με το κόκκαλο, που δύναται να εξάγει στην Κοινότητα το 1996, σε 1 000 τόνους κρέατος 7 ότι η μετατροπή αυτή αφορά περιορισμένο μόνο τμήμα των ποσοτήτων των προϊόντων αυτών καταγωγής Βουλγαρίας που δύνανται να εισαχθούν στην Κοινότητα στα πλαίσια των κοινοτικών δασμολογικών ποσοστώσεων και ότι, ως εκ τούτου, πρέπει να γίνει αποδεκτή 7

ότι, συνεπεία αυτού, είναι αναγκαία η προσαρμογή των ποσοτήτων που καθορίζονται για τη Βουλγαρία στο παράρτημα ΙΙ του κανονισμού (ΕΚ) αριθ. 3016/95 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης προβείου και αιγείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα ΙΙ του κανονισμού (ΕΚ) αριθ. 3016/95, η ποσότητα ζώντων ζώων για τη Βουλγαρία αντικαθίσταται από την ποσότητα «1 123» και η ποσότητα κρέατος για τη Βουλγαρία αντικαθίσταται από την ποσότητα «2 640».

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 368 της 31. 12. 1994, σ. 5.

(2) ΕΕ αριθ. L 358 της 31. 12. 1994, σ. 3.

(3) ΕΕ αριθ. L 314 της 28. 12. 1995, σ. 35.

(4) ΕΕ αριθ. L 161 της 29. 6. 1996, σ. 71.
ΚΑΝΟΝΙΣΜΟΣ (ΕΚ) αριθ. 1396/96 ΤΗΣ ΕΠΙΤΡΟΠΗΣ της 18ης Ιουλίου 1996 που καθορίζει την ελάχιστη τιμή στην εισαγωγή, που εφαρμόζεται στις σταφίδες κατά τη διάρκεια της περιόδου εμπορίας 1996/97, καθώς και την εξισωτική εισφορά που εισπράττεται στις περιπτώσεις που δεν τηρείται η τιμή αυτή

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 426/86 του Συμβουλίου, της 24ης Φεβρουαρίου 1986, περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 2314/95 της Επιτροπής (2), και ιδίως το άρθρο 9 παράγραφος 6,

Εκτιμώντας:

ότι, σύμφωνα με το άρθρο 9 παράγραφος 2 του κανονισμού (ΕΟΚ) αριθ. 426/86, η ελάχιστη τιμή στην εισαγωγή για τις σταφίδες καθορίζεται λαμβάνοντας κυρίως, υπόψη:

- την τιμή «ελεύθερο στα σύνορα» κατά την εισαγωγή στην Κοινότητα,

- τις τιμές που εφαρμόζονται στις διεθνείς συναλλαγές,

- την κατάσταση της εσωτερικής αγοράς της Κοινότητας,

- την εξέλιξη των συναλλαγών με τις τρίτες χώρες 7

ότι το άρθρο 2 παράγραφος 1 του κανονισμού (ΕΟΚ) αριθ. 2089/85 του Συμβουλίου, της 23ης Ιουλίου 1985, που θεσπίζει τους γενικούς κανόνες του καθεστώτος των ελάχιστων τιμών στην εισαγωγή για τις σταφίδες (3), προβλέπει ότι η εξισωτική εισφορά καθορίζεται με αναφορά σε κλίμακα τιμών εισαγωγής 7 ότι η μέγιστη εξισωτική εισφορά καθορίζεται βάσει των ευνοϊκότερων τιμών που εφαρμόζονται για σημαντικές ποσότητες στη διεθνή αγορά από τις πλέον αντιπροσωπευτικές τρίτες χώρες 7

ότι πρέπει να καθοριστεί ελάχιστη τιμή στην εισαγωγή για τις κορινθιακές και τις άλλες σταφίδες 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η ελάχιστη τιμή στην εισαγωγή, που εφαρμόζεται στις σταφίδες κατά την περίοδο εμπορίας 1996/97, καθορίζεται στο παράρτημα Ι.

2. Η εξισωτική εισφορά που εισπράττεται σε περίπτωση κατά την οποία η ελάχιστη τιμή στην εισαγωγή που αναφέρεται στην παράγραφο 1 δεν τηρείται, καθορίζεται στο παράρτημα ΙΙ.

Άρθρο 2

Ο παρών κανονισμός αρχίζει να ισχύει την 1η Σεπτεμβρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 49 της 27. 2. 1986, σ. 1.

(2) ΕΕ αριθ. L 233 της 30. 9. 1995, σ. 69.

(3) ΕΕ αριθ. L 197 της 27. 7. 1985, σ. 10.

ΠΑΡΑΡΤΗΜΑ Ι

Ελάχιστες τιμές στην εισαγωγή

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

Εξισωτική προσφορά

1. Κορινθιακές σταφίδες που υπάγονται στον κωδικό ΣΟ 0806 20 11:

>ΘΕΣΗ ΠΗΝΑΚΑ>

2. Κορινθιακές σταφίδες που υπάγονται στον κωδικό ΣΟ 0806 20 91:

>ΘΕΣΗ ΠΗΝΑΚΑ>

3. Σταφίδες που υπάγονται στους κωδικούς ΣΟ 0806 20 12 και 0806 20 18:

>ΘΕΣΗ ΠΗΝΑΚΑ>

4. Σταφίδες που υπάγονται στους κωδικούς ΣΟ 0806 20 92 και 0806 20 98:

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1359/96 ΤΗΣ ΕΠΙΤΡΟΠΗΣ της 12ης Ιουλίου 1996 που εξαιρεί κράτη μέλη από τη διενέργεια δημοσίων αγορών ορισμένων οπωροκηπευτικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 1035/72 του Συμβουλίου, της 18ης Μαΐου 1972, περί κοινής οργανώσεως των αγορών στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 1363/95 (2), και ιδίως το άρθρο 19α παράγραφος 4,

Εκτιμώντας:

ότι ο κανονισμός (ΕΟΚ) αριθ. 1852/85 της Επιτροπής, της 2ας Ιουλίου 1985, για τις λεπτομέρειες εφαρμογής όσον αφορά την εξαίρεση των κρατών μελών από την υποχρέωση να προβαίνουν σε δημόσιες αγορές ορισμένων ειδών οπωροκηπευτικών (3) προέβλεψε τις πληροφορίες που πρέπει να δώσουν τα κράτη μέλη στην Επιτροπή προκειμένου να εξαιρεθούν, μετά από αίτησή τους, από την υποχρέωση να προβαίνουν σε δημόσιες αγορές σύμφωνα με το άρθρο 19α παράγραφος 4 του κανονισμού (ΕΟΚ) αριθ. 1035/72 7

ότι οι πληροφορίες αυτές πρέπει να αφορούν είτε το μέρος καθενός από τα προϊόντα που αναφέρονται στο άρθρο 19α του κανονισμού (ΕΟΚ) αριθ. 1035/72 που αποτελούν αντικείμενο εμπορίας μέσω αναγνωρισμένων ενώσεων παραγωγών, είτε το μέρος της συγκομισθείσας παραγωγής για τα προϊόντα αυτά στο έδαφος του εν λόγω κράτους μέλους κατά τη διάρκεια των τριών προηγούμενων περιόδων 7

ότι δόθηκαν οι πληροφορίες αυτές από τα κράτη μέλη 7 ότι πληρούνται οι όροι εξαιρέσεως που προβλέπονται στον κανονισμό (ΕΟΚ) αριθ. 1852/85 για ορισμένα εξ αυτών και για ορισμένα προϊόντα για την περίοδο 1996/97 7 ότι πρέπει εφεξής να εξαιρεθούν αυτά τα κράτη μέλη που υπέβαλαν την αίτηση από την υποχρέωση να προβούν στις δημόσιες αγορές,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα ακόλουθα κράτη μέλη εξαιρούνται από την υποχρέωση να προβούν σε δημόσιες αγορές σύμφωνα με το άρθρο 19α του κανονισμού (ΕΟΚ) αριθ. 1035/72 για τα αχλάδια κατά τη διάρκεια της περιόδου από 1ης Ιουλίου μέχρι 31 Αυγούστου 1996 και για τα ροδάκινα, τα βερίκοκα, τις τομάτες και τις μελιτζάνες καθόλη τη διάρκεια της περιόδου εμπορίας 1996/97:

Αυστρία

Βέλγιο

Δανία

Ομοσπονδιακή Δημοκρατία της Γερμανίας

Φινλανδία

Ιρλανδία

Λουξεμβούργο

Κάτω Χώρες

Ηνωμένο Βασίλειο

Σουηδία.

Για την Ελλάδα, η εξαίρεση αυτή εφαρμόζεται μόνο για τα αχλάδια κατά τη διάρκεια της θερινής περιόδου που αναφέρεται παραπάνω.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 132 της 16. 6. 1995, σ. 8.

(3) ΕΕ αριθ. L 174 της 4. 7. 1985, σ. 24.